Мы махуэхэм
Дыгъэгъазэм и 8, щэбэт
СурэтыщIым и дунейпсо махуэщ. Ар гъэлъэпIэныр 2007 гъэм къыхилъхьауэ щытащ «Дунейм щыпсэу лъэпкъхэм я гъуазджэ» дунейпсо зэгухьэныгъэм.
Урысей казначействэр къыщызэрагъэпэща махуэщ. 1992 гъэм УФ-м и Президент Ельцин Борис Iэ щIидзащ «Федеральнэ казначействэм теухуауэ» законым.
Узбекистан Республикэм и лъэпкъ гуфIэгъуэщ — я Конституцэм и махуэщ
Болгарием щагъэлъапIэ студентым и махуэр
1832 гъэм къызэрагъэпэщащ Урысейм IэщэкIэ ЗэщIэузэда и Къарухэм я Штаб нэхъыщхьэм и Дзэ академиер.
1955 гъэм Европэм и Советым и ныпыр къащтащ. Иджыпсту ар Евросоюзым и ныпщ.
1980 гъэм рок-музыкант, уэрэджыIакIуэ цIэрыIуэ, композитор, усакIуэ, художник, «Битлз» гупым (Инджылыз) и къызэгъэпэщакIуэ икIи и пашэ Леннон Джон Нью-Йорк щаукIащ.
1991 гъэм РСФСР-м и Президент Ельцин Борис, Украинэм и Президент Кравчук Леонид, Беларусь Республикэм и Совет Нэхъыщхьэм и УнафэщI Шушкевич Станислав сымэ Iэ щIадзащ СССР-р зэрыщымыIэжым, Къэрал Щхьэхуитхэм я Зэгухьэныгъэр (СНГ) къызэрызэрагъэпэщым теухуа зэгурыIуэныгъэм.
УэрэджыIакIуэ, УФ-м щIыхь зиIэ и артисткэ Шэрий Иринэ къыщалъхуа махуэщ.
Совет космонавт, авиацэм и генерал-лейтенант. Совет Союзым тIэунейрэ и ЛIыхъужь Шаталов Владимир и ныбжьыр илъэс 91-рэ ирокъу.
Совет актрисэ, РСФСР-м щIыхь зиIэ и артисткэ Румяновэ Кларэ къызэралъхурэ илъэс 89-рэ ирокъу.
Киномрэ театрымрэ я актёр цIэрыIуэ, Урысейм и цIыхубэ артист Борисов Лев къызэралъхурэ илъэс 85-рэ ирокъу.
СССР-ми УФ-ми я цIыхубэ артисткэ, УФ-м и Къэрал саугъэтыр плIэнейрэ зыхуагъэфэща Фрейндлих Алисэ и ныбжьыр илъэс 83-рэ ирокъу.
Урысейм и цIыхубэ артист Стеблов Евгений и ныбжьыр илъэс 73-рэ ирокъу.
США-м щыщ, дуней псом щыцIэрыIуэ актрисэ, «Оскар» саугъэтыр зрата Бэсинджер Ким и ныбжьыр илъэс 65-рэ ирокъу.
Сирием щыщ адыгэ кинорежиссёр, Японием, Иракым, Иорданием щекIуэкIа кинофестивалхэм я саугъэтхэр зыхуагъэфэща Анзор Нэждэт и ныбжьыр илъэс 65-рэ ирокъу.
Экономикэ щIэныгъэхэм я доктор, КъБКъУ-м и профессор Шыд Андемыркъан и ныбжьыр илъэс 64-рэ ирокъу.
Урысей актрисэ, УФ-м щIыхь зиIэ и артисткэ Голуб Маринэ къызэралъхурэ илъэс 61-рэ ирокъу.
АР-м и цIыхубэ сурэтыщI Еутых Iэсият къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс тIэкIу къыщесынущ. Хуабэр махуэм градуси 2, жэщым 1 градус щыхъунущ.
Дыгъэгъазэм и 9, тхьэмахуэ
ЛъэпкъгъэкIуэд щIэпхъаджагъэм хэкIуэдахэр ягу къыщагъэкIыж, геноцидыр мыдэным я дунейпсо махуэщ
Iулъхьэм пэщIэтыным и дунейпсо махуэщ. 2003 гъэм Меридэ къалэм (Мексикэ) щекIуэкIа конференцым Iэ щытрадзауэ щытащ Лъэпкъ Зэкъуэтхэм я Зэгухьэныгъэм Коррупцэм пэщIэтыным хуэунэтIауэ къищта Конвенцэм.
Урысейм щагъэлъапIэ Хэкум и ЛIыхъужьхэм я махуэр
1992 гъэм США-м щIэныгъэхэмкIэ и лъэпкъ академием къыщызэрагъэпэщащ «Сорос и фонд» зыфIаща зэгухьэныгъэр. Ар зи жэрдэмри зи мылъкукIэ лажьэри мелардырыбжэ Сорос Джорджщ (иджыпсту абы доллар мелард 24,9-рэ иIэу къагъэлъагъуэ).
Урысей армэм и генерал-майор, къэралым и дамыгъэ лъапIэ куэд зыхуагъэфэща Анзор Хьэту къызэралъхурэ илъэс 216-рэ ирокъу.
Тхыдэ щIэныгъэхэм я доктор, профессор, Къэрал Эрмитажым и унафэщI Пиотровский Борис и ныбжьыр илъэс 74-рэ ирокъу.
Америкэм щыщ актёр, продюсер, режиссёр цIэрыIуэ Малкович Джон и ныбжьыр илъэс 65-рэ ирокъу.
Медицинэ щIэныгъэхэм я доктор, КъШКъУ-м и профессор Шауэхужь Замир и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 4, жэщым щIыIэр 1 градус щыхъу-нущ.
Дыгъэгъазэм и 10, блыщхьэ
ЦIыхум и хуитыныгъэхэм я дунейпсо махуэщ. 1948 гъэм Лъэпкъ Зэкъуэтхэм я Зэгухьэныгъэм цIыхум и хуитыныгъэхэр щыубзыхуа, псоми я зэхуэдэ Декларацэр къищтащ. 1950 гъэм ООН-м и Ассамблее Нэхъыщхьэм и зэхуэсым унафэ къыщащтащ илъэс къэс дыгъэгъазэм и 10-м а махуэр гъэлъэпIэным теухуауэ.
Нобель и махуэщ (Нобель и саугъэтхэр щат махуэщ). А саугъэтыр япэу щатар 1901 гъэрщ.
Футболым и дунейпсо махуэщ
Урысей МВД-м связымкIэ и къулыкъур къыщызэрагъэпэща (1949 гъэм) махуэщ
Таиландым и Конституцэм и махуэщ
1768 гъэм Георг Ещанэм и унафэкIэ Инджылызым къыщызэрагъэпэщащ Пащтыхьыгъуэм художествэхэмкIэ и академиер.
1987 гъэм усакIуэ, тхакIуэ Бродский Иосиф Нобель и саугъэтыр къыхуагъэфэщащ.
Урыс усакIуэ, «Современник», «Отечественные записки» журналхэм я редактору щыта Некрасов Николай къызэралъхурэ илъэси 197-рэ ирокъу.
Совет циркым щыджэгуа, СССР-м и цIыхубэ артист Румянцев Михаил къызэралъхурэ илъэси 117-рэ ирокъу.
Хоккеистуи футболистуи щыта, СССР-м спортымкIэ щIыхь зиIэ и мастер, СССР-м щIыхь зиIэ и тренер Тарасов Анатолий къызэралъхурэ илъэси 100 ирокъу.
Филологие щIэныгъэхэм я доктор, АР-м щIэныгъэмкIэ щIыхь зиIэ и лэжьакIуэ Гъыш Нухь и ныбжьыр илъэс 83-рэ ирокъу.
Физико-математикэ щIэныгъэхэм я доктор, КъБКъУ-м и профессор, ЩIДАА-м и академик Щхьэныкъуэ-Лафыщ Мухьэмэд и ныбжьыр илъэс 82-рэ ирокъу.
Дирижёр цIэрыIуэ, СССР-м и цIыхубэ артист, СССР-м и Къэрал саугъэтым тIэунейрэ и лауреат Темыркъан Юрий и ныбжьыр илъэс 80 ирокъу.
Медицинэ щIэныгъэхэм я доктор, КъБКъУ-м и профессор Былымгъуэт Борис къызэралъхурэ илъэс 80 ирокъу.
Уэрэдус, КъБР-м гъуазджэхэмкIэ щIыхь зиIэ и лэжьакIуэ Согуэ Данил и ныбжьыр илъэс 79-рэ ирокъу.
Жылагъуэ лэжьакIуэ, КъШР-м и «Адыгэ Хасэм» и тхьэмадэу щыта Шэрджэс Мухьэмэд и ныбжьыр илъэс 71-рэ ирокъу.
Самбэ бэнэкIэмкIэ дунейм пщыкIузрэ и чемпион хъуа Хьэсанэ Мурат и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэри- тымкIэ, Налшык пшэр техьэ-текIыу щыщытынущ. Хуабэр махуэм граду-си 5 — 6, жэщым 1 градус щыхъунущ.
